Хадис санаттары

Хадис ғалымдары (мухаддистер) сенуге лайықты, әлсіз немесе өтірік хадистерді айыру үшін оларға арнайы атулар қойып, оларды санаттаған.
 Сахих хадис 

Сахих хадис ( — үздіксіз иснады бар, тізбектегі риуаятшылардың барлығы сенуге лайықтығы, дәлдікпен ерекшеленгендігі себепті иснадында «шаз» (, ауытқу) немесе «иллә» (, кемшілік жоқ) хадис«Вступление в науку хадиса» — Абу Абдуррахман ад-Дагестани. 2009, Islamhouse.com. Сахих хадистің терісі — даиф хадис (әлсіз хадис).

Үздіксіз иснады бар деп иснад тізбегіндегі барлық жеткізушілер осы хадисті бір-бірінен естуі, араларында үзік немесе белгісіз адамның болмауын атайды. Ал хадис жеткізушінің сенімділігі үшін ол мұсылман болу керек, күналардан сақтанған тақуа болуы керек. Хадис берудегі дәлдік деп хадис жеткізушінің есте сақтау қабілетін айтады.

 Хасан хадис 

Хасан хадис (, жақсы хадис) деп иснады сахих хадис сияқты үздіксіз, яғни арасында белгісіз адам жоқ, барлық жеткізушілер (рауи) хадисті бір-бірінен алған және сенуге лайықты, тақуа, жаттау қабілеті жақсы мұсылмандар жеткізген хадис. Бірақ хасан хадистің дәлелінің күші сахих хадистен төмен. Хадистердің бұл категорияға жатқызылу себебі хадис ғылымының кітаптарында тереңірек зерттеледі.

 Даиф хадис 

Даиф хадис (, әлсіз хадис) дегеніміз сахих немесе хасан деңгейіне жете алмаған хадис. Яғни оның иснадында белгісіз адамдар (маджһул) бар немесе хадистің мәтінінде қарама қайшылықтар бар (шаз). Бұдан басқа себептер де бар. Даиф хадис Исламда дәлел саналмайды, әрі негізінде оған сәйкес амал етуге болмайды. Бірақ ғалымдар даиф хадиске амал ету шарттарын атап кеткен:
 Ол хадис қатты әлсіз болмауы керек.
 Ол хадис Ислам дінінде негізі бар затқа қатысты болу керек.
 Адам бұл хадиске оның сенімділігі үшін емес, тек сақтану үшін ғана амал етеді.

 Мауду′ хадис

Мауду хадис (, «қойылған», өтірік хадис) деп Мұхаммед пайғамбарға  қастандықпен айтылған өтірік хадисті немесе оған ешбір негізсіз телінетін хадисті айтады. Ғалымдардың ижмағы (бірауызды пікірі) бойынша бұндай хадистерді таратуға, оған амал етуге болмайды, тек оны басқаларға айтқанда өтірік екенін білдіру үшін болса рұқсат етілген. Имам Муслим жеткізген хадисте Мұхаммед пайғамбар  айтқан:

 Дереккөздер 

 Тағы қараңыз 
 Хадис
 Хадис ғылымы
 Хадис терминологиясы

Санат:Хадис ғылымы
Санат:Хадис
Санат:Сүннет